open-index/open-wikipedia-markdown huggingface dataset:
Alberto de Palacio

**Alberto de Palacio y Elissague** hue un ingenieru español naciu en Sare, (Francia) el 25 de eneru de 1856. Espenó nel añu 1939.
Los sus padris huerun a vivir a Gordejuela al pocu de la su nacencia, ondi realizó los sus estuyus secundarius nel colehiu de San Zoilo i San Félix. En 1882 terminó los sus estudios ena Escuela de Arquitetura de Barcelona. Completó la su educación en París, ondi hue alumnu de Alexandre Gustave Eiffel‎ i de Ferdinand Arnodin. Toda la su obra se carateriça pola búsqueda de la funcionalidá i la inovación, gastandu el aceru i el cristal para logralu.
## Obras
* 1883: *Palacio de Velázquez* nel Parqui del Retiru de Madrid, huntu col arquitetu Ricardo Velázquez Bosco, cordinadol del proyetu, i el ceramista Daniel Zuloaga;
*1884-1891: *Sede central del Bancu de España*, Madrid (en colabutación).
*1887: Colabuta nel *Palaciu de Cristal*, inspirau nel Crystal Palace de Londres, nel Parqui del Retiru, Madrid, de nuevu cun Ricardo Velázquez Bosco i el ceramista Daniel Zuloaga.
*1888-1892: *Estación de Atocha*, Madrid, en colbutación col inhenieru Saint-James.
*1916 *Fábrica Osram*, Paseu de Santa María de la Cabeza, Madrid.
* 1890-1893: Trabaha, huntu col su hermanu, el tamién inhenieru Silvestre de Palacio, nel su proyetu más emportanti, el trasbordadol Puenti de Viscaya. 
## Atihus

*Puente Colgante
*Madrid Histórico
Rústicu

**Rústicu** [ˈrʊ<sup>h</sup>t<sup>h</sup>iku] (en latín *Quintus Iunius Rusticus*, [ˈkwɪntʊs ˈjuːnɪʊs ˈrʊstɪkʊs]) hue un políticu i filósofu romanu. Nació pa primerus el sigru II, quiziá nietu Arulenu Rústicu i iju dotru Quintu Júniu Rústicu. Acupó emportantis puestus ena aristocracia emperial, huendu consúli pol dos vezis, la primera nel 133 comu sufetu i nel 162 comu ordináriu. Tamién trebajó en prefetura la ciá i holmó parti el Conseju Emperial. Pero polo que mas hue conociu Rústicu hue pola nombreria comu filósofu estoicu, toa una eminéncia nel sigru II. La corti lo precuró comu endirgaol el jovin Cesa Marcu Uréliu i hue pol mé de quien el huturu emperaol abraçó la filosofia estoica. Enos *Revacaerus* I 7 qu’escrebió el emperaol en estuviendu en campaña, mienta al filósofu comu ejempru moral i l’agraeci el beli desapartau de las artis retólicas i puéticas i beli envereau ena filosofia conos escritus Epitetu.
Apolóniu de Calcedónia

**Apolóniu** [apoˈlonju] (en latín *Apollonius* [apɔˈʟoːnɪʊs]) hue un filósofu estoicu que vivió pal sigru II. La su nombreria hizu que huera precurau pola corti comu endirgaol de Lúciu Veru i de Cómou, iju Marcu Uréliu. El emperaol Antoninu Piu hue quien lo hizu vinil de pa Síria, daí el sobrinombri *Calcedoniensis*.
Gustavo Adolfo Bécquer

**Gustavo Adolfo Domínguez Bastida** (Sevilla, 1836 – † Mairil, 1870), hue un destacau pueta i narraol español de la épuca el Romanticismu. La su obra mas conocia son las *Rimas y Leyendas*.

## Atijus p'ahuera
Faustina la Mayol

**Faustina la Mayol** [fɑʊ̯<sup>h</sup>ˈt<sup>h</sup>ina la ˈmaʑɔl] (en latín *Annia Galeria Faustina Maior* [ˈanːɪa gaˈleːrɪa fausˈtiːna ˈmaːjiɔr]) hue una emperatrís romana, mujel Antoninu Piu.

Faustina tuvu nacéncia pa finalis el sigru I u quiziá ya nel 100. Hue ija el cónsuli i prefetu Marcu Ániu Veru i de Rupília Faustina.

Se casó con Antoninu Piu quandu núbili, con quien tuvu un felís matrimoñu. Frutu desta unión huerun quatru ijinus, dos varonis i dos hembras: Marcu Uréliu Fúlviu Antoninu, Marcu Galériu Uréliu Antoninu, Urélia Fadila, Ania Galéria Faustina la Menol. Esta velaquí hue la mujel el próssimu emperaol Marcu Uréliu. Hue una emperatrís daona pal puebru, precurandu la ensiñáncia las jóvin romanas. Más, tras la su muerta se crió el colégiu las *Puellae Faustinianae* pa niñas espicianas.

Con el nombraeru Antoninu Piu comu *imperator* nel 138, Faustina toma el títulu de *Augusta*. Endispuesinu, nel 140 mueri. Comu era nolmal ena epoca, la emperatrís alcibió apoteosi i amás l’alevantarun un templu nel foru romanu. Tamién s’acuñarun moneas con el su retratu cuyu lema pon DIVA FAVSTINA.
Marcu Ániu Veru (el vieju)

**Marcu Ániu Veru** () hue un políticu ispanu, avuelu el emperaol Marcu Uréliu.

## Via
La familia los Ánius Verus bian opulau enas tierras la Baetica, en Attubi, ena produción azeiti. Hue duna las muchas famílias la nueva crasi burguesa provinciana que produjun eminentis políticus. Esti hue el casu Ániu Veru, quien consiguió el puestu senaol, hue cónsuli várias vezis i anduvu tamién comu prefetu el pretóriu. 

Se convoó con Rupília Faustina i tuvun tres ijus: Marcu Ániu Libón, Ánia Galéria Faustina i Marcu Ániu Veru, pairi el emperaol Marcu Uréliu.

Comu su iju Ániu Veru murió de mu nuevu, apeninas rezién hundá la su família con Domícia Lucila, Marcu Ániu Veru el vieju se hizu al cargu la educáncia i criaeru los sus nietus.

Enos **', su nietu Marcu Uréliu le agraeci el tenel güen caraiti (**') i el no encuajinalsi (**).

## Referéncias
Marcu Ániu Veru (iju)

**Marcu Ániu Veru** () hue un políticu romanu, pairi el emperaol Marcu Uréliu.

## Via
Marcu Ániu Veru hue unu los tres ijus el renombrau políticu Ániu Veru el vieju i la nobri Rupília Faustina. Ániu Veru iju tuvu tamién una carrera politica, huendu cónsuli várias vezis i amás anduvu ena pretura.
 
Se casó cona adinerá Domícia Lucila i tuvun dos ijus, un varón i una hembra. Esta hue Ánia Cornifícia Faustina i aquel el huturu emperaol Marcu Uréliu. 

Ániu Veru murió de mu nuevu, nel 124, rezién hundá la su família i mentris andaba ena pretura, quandu el mayol, Marcu Uréliu, tinia tres añus i la su gelmana bia naciu poquinu á. 

Marcu Uréliu ena su obra ** agraeci a su pairi el beli queau güena fama d’ombri decenti i machú. 

## Referéncias
Super 8

**Super 8** [ˈsupɛɾ ˈoʧo] son un grupu montijanu música endependienti, punteru en el panorama musical estremeñu.

## Estoria
Los Super 8 escomiençan en Hebreru el 1999, tocandu en baris i localis la localidá pacensi de Montiju.
 
En essi mesmu añu graban la su primel maqueta en baxu los endilguis Dr. Ecce Homo i prencipian a tenel fama enos ámbitus la música endependienti el panorama musical español, tocandu en festivalis estremeñus comu el Contem-pop-ranea Abuquerqui i el Zorrock en Puebla la Reina. Graban tamién un directu pal pograma RNE-3 *Diario pop*. 

En setiembri el 1999, la maqueta *Fotogramas* es premiá pola revista *RockdeLux*, lo que le premiti graval el su primel discu estudiu. *Guía para oler colores* se gravó entre Diziembri 2000 i Eneru 2001, enos estudius Sonoland en Mairil, embaxu los endilguis el produtol i músicu Fino Oyonarte. Los Super 8 tuvun la mala folla de namás destribuil BMG/Ariola unas 3000 copias sin promoción denguna, acetu el sostribu que uvun pol mé los arradius.

El grupu se desentanguiló en el 2002 endispués dun periodu conciertus i actuacionis pal arrádiu, la televisión i en destintus festivalis regionalis (WOMAD, Zorrock, Contem-pop-ranea) i en destintas ciais el país. La despidía la hizun pol mé duna carta que espubricarun ena su página web.

## Biembrus
* **Carmen Estevez**: vos.
* **Alfonso Villalobos**: quitarra rítmica.
* **Carlos Aragonés**: quitarra solista.
* **Juan Pablo Nacarino**: baxu.
* **Antonio Carretero**: batería.

## Discografía
* *Guía para oler colores* (2001).

## Atijus
* Web el grupu.
* Página en Myspace.
Marcu Ániu Veru

**Marcu Ániu Veru** es un nombri própiu que puei estal referiu a:
* Marcu Ániu Veru, pulíticu romanu pairi el emperaol Marcu Uréliu
* Marcu Ániu Veru, *el viehu*, pulíticu ispanu agüelu Marcu Uréliu i pairi Marcu Ániu Veru.
Ucubi

**Ucubi** u **Uccubi** hue un monicípiu d’origin íberu. Cona llegá los romanu el lugal passó a llamalsi **Attubi**. La puebración se hallaba al sulesti la ciá Corduba ena provincia la Baetica. Ogañu es la villa d’Espejo. S’án hallau vestígius el antíguu acuedutu que bastecia al lugal, ansí comu citernas, una puenti i una fortificación. Enas guerras cevilis entri Cesa i Pompeyu, quandu la batalla de Munda el monicípiu apoyó a Cesa, consiguiendu la inmuniá de que ganó. De los Ucubi hue natural el agüelu el huturu emperaol Marcu Uréliu el políticu Marcu Ániu Veru (el vieju).
Lectisternium

El **lectisternium** [lɛktɪˈstɛɾnɪʊm] (del latín *lectum* “catri, sofá” i *sternere* “destendel”, literalmenti “destendieru el sofá”) era una cerimónia latina, hecha en momentus crisi entri los romanus.

## El ritu
La bicha consistia basicamenti nun ritu espurechamientu i pregária pa los diosis empiil anguna catastrofi u angún hechu estrordináriu. Pa ellu se apreparaba una furriona andi los asestentis eran las imágin los própius diosis. A estas velallí se las recostillaba (*sternere*) enos sofalis (*lecti*) u sobri cojinis, al mou que comian los romanus, simulandu un verdaeru ajuntamientu las deviniais. El puebru, pola su parti, acuyia a los destintus templus i santuárius supricandu.

## Testimoñus estóricus
La primel vezi que se hizu tal ritu hue nel 399 e. C., pol mó duna pesti. La segunda vezi, tamién bien decumentá, hue pa quandu Marcu Uréliu, nel 167, cona entrá los marcomanus polos arrayus el norti i bel assitiau Aquilea. Se dis ena *[[Historia Augusta]]*, que el emperaol hizu toa crasi sacrifícius pol Roma, retomandu el antíguu ritu el *lectisternium* que duró sieti días.

## Referéncias
Kashiwa Daisuke

**Kashiwa Daisuke** es un compositol i músicu la eletrónica japonés.

## Via
Kashiwa tuvu nacéncia en Hiroshima, Japón. Las sus primeras composicionis datan de la fecha estuyanti. Nel 2004 esmiença la su carrera con el nombri de *Kashiwa Daisuke* i bandea Alemaña al sotru añu.

El su primel trebaju discográficu sal nel 2006 con el nombri de *April.#02*, siguiénduli el discu remescla *April.#07*.
 
Al sotru añu hazi várias colaboracionis conos remesclaoris Olive Oil i Takeshi Nishimoto. Nessi mesmu añu espubrica el su segundu discu *Program music I*, con dos pistas, huendu una dellas la celebri *Stella*, cuyu lirismu i arregrus se hallan entri los mas bellus la eletrónica.

El su tercel discu, *5 Dec.*, que cuenta con dies pistas, s’espubricó en Hebreru 2009. El discu ahila pol nuevus horizontis, dehuyendu una mijina de los airis orientalis i delicaus los anterioris trebajus i acelcándusi a un son mas agressivu.

## Discografia
Discus estuyu:
* *April.#02*, 2006.
* *Program music I*, 2007.
* *5 Dec.*, 2009.

Remesclas:
* Super Club, *Notitle*, 2006.
* Kashiwa Daisuke: *Deepblue*, 2006.
* Jean-Michel, *Dast ist der Sommer*, 2006.
* The Peepshow Ownerz, *31 June*, 2007.
* Speaker Gain Teardrop, *Colophon*, 2008.
* Piana, *April*, 2008.
* No. 9, *Clover classic*, 2009.

## Atijus
* Página oficial.
* Página en Myspace.
Canobu

**Canobu** u **Canopu** (en egíciu *Peguat*,  u , , IPA [kánɔːpos], [kánɔːbos]) hue una ciá costera, assitiá nel delta Nilu, al esti d'Alejandria. Los restus la antígua ciá se enhallan nel braçu Canópicu.

Hue el prencipal puertu llegá a las tierras egícias pa los puebrus foriatus, prencipalementi el griegu, enantis d'Alejandria costruil-si. La etimologia tradicional griega dis que el nombri la ciá vien pol sel Canopu, pilotu Menelau, quien murió allina endispués de morde-li una selpienti, anque el nombri procei del topónimu egíciu *Kah Nub*. 

## Referencias
Albalá

**Albalá ** eh un municipiu la provincia de Cazrih en Ehtremaúra. El puebru tié'l su orihin co'oh romanuh pol estal asitiau en la trocha que uñía Emerita Augusta (Méria) y Toletum (Toléu).

Ogañu, Albalá cuenta con 822 abitantih (INE 2009) y eh el segunderu municipiu mas puebrau las comarca Montanchih. 

## Asitiamientu'el puebru
Albalá s'alcuentra asitiau en lah cordenáh: latitú 39º15’23” (N) i lonhitú 6º11’53” (W). La su artitú rehpetu al mal eh de 502 metruh. El longol pol carretera eh de 40 km a Truhillu, 40 km a Cazrih y 300 km a Mairil.

## Términu municipal
El términu municipal d'Albalá tié 38,17km² de superfici i las siguientis carahteríhticah:

### Arrayus
* Valdehuentih pol noroehti.
* Torrimocha, Torriquemá, al norti i norehti.
* Montanchih pol ehti.
* Alcuéscal pol sul.
* Casah de Don Antoniu pol oehti.

### Relievi
El términu municipal d'Albalá está asitiau nun chanu a 502m. d'artitú.

### Frora
Lah tierrah del términu municipal d'Albalá ehtán holmás en su mayol palti pol monti bahu (tamién ain aceúchih enos güertuh contiguh al puebru i una hesa boyal).

### Heulohia
En Albalá se puein dehtinguil treh crasih de holmacionih heulóhicah:
* Holmacionih graníticah
* Holmacionih pizarrosah 
* Holmacionih recientih 

## Idrugrafia
### Riuh y regatuh
To'loh regatuh d'Albalá son afluentih del riu Salol, arrayanti pol ehti y únicu riu emportanti d'Albalá .

## Referencias

## Atijus p'ahuera
* Ayuntamientu d'Albalá
Alfabetu Fonéticu Entrenacional

El **IPA** es el nombri que acibi el sistema prencipal de notación fonética, acordau pola International Phonetic Association. Las sigras *IPA* respondin a **International Phonetic Alphabet**, en estremeñu *Alfabetu Fonéticu Entrenacional*.

La carrefilera caraitis que enxaretan el IPA se sostriban en el alfabetu latinu. Por mé d'esti sistema se representan los sonis de la luenga habrá: fonemas, alófonus, acentus, tonis, parás i mas paí. El sistema s'arremata con un haci símbolus diacríticus que asseñalan la desseparación de sílabas, espetus comu la nasalidá, glotalización, palatalización, velarización i otrus fenómenus de la habra.

Dende el 2008, el sistema cuenta con 107 letras, 31 marcas diacríticas i 19 sinus suprassementalis.

## Haci sinus
### Sinus vocálicus

* [a]: comu la “a” en *c*'a**bu''.
* [e]: comu la “e” en ''t**e**ngu''.
* [ε]: comu la “e” en ''m**e**smu''.
* [æ]: mas abierta que [ɛ], comu la ä en finés u estoniu, comu a las vezis ''æ'' en [[luenga danesa|danés]] o comu la “a” en [[luenga ingresa|ingrés]] en ***a*'sh*.
* [i]: comu la “i” en *b**i**chu*.
* [o]: comu la “o” en *at**o**ru*.
* [ɔ]: comu la “o” en *m**o**sca*.
* [u]: comu la “u” en *gat**u***.
* [y]: entre [u] i [i], comu la *ü* [[luenga alemana|alemana]] u la *υ* el [[luenga griega crássica|griegu crássicu]].
* [ʌ]: entrimeyu entri [a] i [o], comu en [[luenga ingresa|ingrés]] *r**u**n*.
* [ə]: son neutru, comu la segunda "e" nel [[luenga ingresa|ingrés]] *senn**e**t*.
* [œ]: entre [o] i [e], comu *eu* en [[luenga francesa|francés]], [[luenga belga|flamencu]] u la *ö* en [[luenga alemana|alemán]].
* [ø]: entre l’anteriol i [u], comu en [[luenga francesa|francés]] *bleu*.
* [ʊ]: comu la “u” en *enf**u**scal*.
* [ɑ]: comu la “a” en *hiñ**a**scu''.
Lei d'Ohm

La **Lei d'Ohm** establez que "La intensidá de la corrienti elétrica que circula pol un conductol es direutamenti proporcional a la diferencia de potencial aplicá i inversamenti proporcional a la Resistencia elétrica del mesmu", puei espresasi matemáticamenti ena siguienti ecuación:
:  I= \frac{V}{R} 

ondi, haciendu usu d'unidais del Sistema internacional, tenemus que:
* *I* = Intensidá n’amperius (A)
* *V* = Diferencia de potencial en voltius (V)
* *R* = Resistencia n'ohmius (Ω).

Esta lei nun se cumpli, pol ehemplu, cuandu la resistencia del conductol chamba cola temperatura, i la temperatura del conductol dependi de la intensidá de corrienti i el tiempu que este circulandu.

La lei defini una propiedá específica de ciertus materialis pola que se cumpli la relación: 
:  V= I \cdot R \, 

Un conductol cumpli la Lei d'Ohm sólu si la su curva *V*-*I* es linial, estu es si *R* es independienti de *V* i de *I*.
Kylix

El **kýlix** (del griegu *κύλιξ*, IPA [kýliks]) es un tipu vasija griega gastá pa bibil vinu.

## Holma
El kýlix se compón duna peana i un recipienti reondu, sin apeninas hondón pero con relativu anchón, con dos asinas acolocás a frenti a frenti una de l’otra. La tipologia los kýlikes, veloí, chambaba dalcuerdu cona epoca i el lugal.
 
El hondón el kýlix sueli vinil decorau con un tondo con feguras negras u rojas, cuyu colol juegaba cona cantiá vinu que se diba apurandu la copa: sigún abajaba el líquiu, l’imagin se diba desençochandu. Los temas con que se decoraban tinian que vel conas furrionas, lugal andi se gastaba esti géniru copas, pol tantu con Bacu, música, escenas sessualis, ec.

## Usu
Los kýlikes se gastaban prencipalmenti enos *συμπόσια* “furrionas” i eran gastaus comu copa pal vinu, lo mesmu pa bibil que pa hazel libacionis. Es unu los elimentus simposiacus que mas dissalin.
Gobernal (alfareria)

**Gobernal** (del latín *gubernare*, IPA [gubeɾˈnaːɾe]), nel lenguagi el cacharreru, es pegal los **gobiernus** al cacharru. Cona parabra *gobiernus* se denomia al conjuntu del pitochu, boca i asas que llevan los destintus tipus barrilis comu el pichi u el piporru.

## Atijus
* Artículu al tentu la alfareria.
Pitu (alfareria)

El **pitu** (de la raíz *pit-* del celtulatín *bek-) es, nel barril u notrus tipus cacharrus, el picu pegau al buracu salia el líquiu. Costitui unu los gobiernus el cacharru, junta la boca i las asas.

Otru nombri con que se mienta al pitu es el de **pitochu** o **pitochi** o tamién **pitocu** o **pitoqui**.
Alvedrial

**Alvedrial** [ɑlβeˈðɾjɑl] (de la parabra *vídriu*, mas el prefiju *al-*), nel lenguagi el cacharreru, es barnizal el cacharru con una solución sulfuru promu rebajá pa torgali un espetu melosu con un colol caniju.

El **alvedriu** u **alvedriau** se compón hundamentalmenti de sulfuru promu que se puei alquiril en porvu u en torruscus. Estus tienin que sel desfarrugaus en cuencus con machaera u nun molinu. Pa empiil qu’el cacharru s’apostilli nel cozieru, es prehisu refinalu junta una parti sílici u arzilla i otra de harina trigu a las quatru promu. Al congullu se l’añii áugua i se rebulli hata tenel prefeta solución. Alogu s’emprenan los cacharrus enantis d’entralus al hornu, margulléndulus ena engüerta promu si se quiel alvedrial enterus.

## Atijus
* Artículu al tentu la alfareria.
Lagareta

La **lagareta** [laɣaˈɾeta] (deminutivu de *lagal*) es una pila gastá pol cacharreru nel processu preparación el barru.

La lagareta es una pilina reutangulal, en tornu al metru largol pol 70 u 80 cm anchón. Las parelis son de unus 30 cm artu. La paparruta, frutu la batiera, se jecha ena lagareta pal siguienti passu que es la colaera pa desquitali los guruyus.

## Atijus
* Artículu al tentu la alfareria.
Zaqui

El **zaqui** [ˈðaki] u (del árabi *záqq*) es propiamenti un recipienti p'água pero que pol estensión desina a un mecanismu gastau pa la destraición d'água de pozus i rius. El origin es mesopotámicu.

El zaqui, en Estremaúra, se compón puna horca en cuya crus se sostriba un palu orizontal con un contrapesu pola parti la horca i pol un cacharru (el zaqui propiamenti dichu) nel otru cabu escolgau con una soga. El sistema se hinca nuna artura superiol al del nivel el áugua, de mó que en abajandu el cabu que tien el zaqui, carga el áugua i pol mó el contrapesu s’escusa de hazel huerça pa subilu a renti el suelu.

Notrus lugaris el mecanismu se conoci comu *zancaburra*.

El recipienti llamau zaqui se gasta tamién ena alfareria, nel que el cacharreru se moja las manus pa puel manuseal el barru entri que está diendu güertas nel tornu.

## Huentis
La Puebla de La Calçá

**La Puebla de La Calçá** [lapweβ̞la ð̪elaˈkɑl̟θɑː] o simprimenti **La Puebla** (oficialmenti i en castellanu **Puebla de la Calzada**) es un monicipiu dela pacensi, unu delos prencipalis nuclius pobracionalis de Las Vegas Baxas de Guadiana.

## Atijus
* Página el Ayuntamientu.
* Página ena Deputación.
* Página en Andando por Extremadura.
Lácara

**Lácara** [ˈlakaɾa] es un puebrau produtu de la colonizacion del Pran Baajós, pretenecienti a la villa de Montiju. Es mu famosu pol su dolmin.
Limes

Un **limes** (, IPA [ˈliːmɛs] “arrayu, lindi”) costituia un bordi defensivu que sirvia pa destraçal las zonas d’enfruyéncia en Roma.

## Destribución

Los *limites* (IPA [ˈliːmɪteːs]) mas emportantis el Empériu s’estendian al norti, aprovechandu los culsus los rius Rin i Danúbiu i ena isla de Gran Bretaña, manque tamién los ubun ena parti sul el Empériu, polos atualis territórius el norti d’África, p’Arábia i Síria.

## Propósitu
El bordi los limites romanus se destraçaban con murus, torretas defensivas a ca cierta distáncia i puertas. El prencipal ojetivu era cubril zonas conflitivas d’arrayu con una proteición pelmanenti, de mó i maea que la enfruyéncia romana a dambus a dos laus la murallas premitiera cierta siguráncia. Con el tiempu, estas zonas froterizas huerun emportantis bichas comelcialis i albarcaban núclius puebracionalis consierabris, nacius la huerça dellus d’assentamientus melitaris.
 
Las mas emportantis obras tuvun lugal entri los sigrus I i II, prencipalmenti cona úrtima espansión Trajanu i cona política delimitativa i de siguráncia los posterioris emperaoris Adrianu i Antoninu Piu.

## Prencipalis ''limites''
* Muru Adrianu. En Britania.
* Muru Antoninu. En Britania.
* Muru Setímiu Severu. En Britania.
* *Limes* de pal Rin, pola Germania.
* *Limes* danubianu. Pa pol Dacia i Panonia.
* *Limes* africanu. Al norti África.
* Limes arábigu-judiu. Deseparaba el disiertu árabi del territóriu romanu.
* *Limes* oriental. Deseparaba las províncias de Siria i Capadocia de los partus.
Rebabera

La **rebabera** [rɛβaˈβeɾa] (proceenti de *baba*) es una tabra gastá pol cacharreru ena hechura. La rebabera consisti nuna lámina maera ena qu’el cacharreru va jechandu tolas *babas* arzilla arrepegás enas manus enantis de mojálsilas nel zaqui. L’operación límpia que se has cona raspaera que desquita tamién las rebabas de la roanga el tornu destina los cachinus barru tamién a la rebabera.

## Atijus
* Artículu al tentu la alfareria.
Mi

La **mi** [ˈmi] es la dozena letra el alfabetu griegu.

La mayúscula es **M** i la menúscula **μ**. El su nombri en griegu antíguu hue *μῦ* [mŷː] i en latín *my*.
 
El fonema que representaba i representa ena luenga griega es el de /m/: *σώματα* [sɔ́ːmata], *μύθος* [ˈmýːt<sup>h</sup>os].

La letra **M** del alfabetu latinu procei de la mayúscula de la μῦ: ***M***.

Ena numeración griega la mi asseñala 40 (**μ’**).

Amás, la mi menúscula *μ* se gasta ogañu en destintas disciplinas, anque la mas conocia es con el valol miia, comu símbulu el micru. Tamién se gasta en destintas ramas la Física, Termodinámica u Matemáticas. 

## Bibliografia
* Berenguer Amenós, J., *Gramática griega*, Barcelona, Bosch, 200237.
* Liddell, H. G., Scott, R., *A Greek-English lexicon*, Oxford, Oxford University press, 19969.
* VV. AA., *Νεοελληνική γραμματική*, Atenas, Οργανισμός Εκδοσέως διδακτικών βιβλίων, 2005.
Hevia

**Hevia** [ˈeβja] es el nombri artísticu **José Ángel Hevia Velasco**, músicu asturianu i acaémicu onol de la ALLA. Arcançó nombreria pol tema *Busindre reel* i es sonau pol bel colaborau ena criación la gaita eletrónica murtitímbrica.

## Biografía
José Ángel Hevia tuvu nacéncia ena localiá asturiana de Villaviciosa nel 1967. Emprencipió a tocal la gaita quandu tinia ochu añus. El cebiqui pol estrumentu vinu de mas patrás, de pa quandu con quatru añinus vidu pol primel vezi a un gaiteru tocandu nuna romeria en Amandi. Mençó a dal crassis pal tocaeru la gaita tres vezis a la semana, endispués la escuela, en Gijón, embaju los endirguis el maestru Armando Fernández. Al añinu plática, Hevia tocaba en quandu en ves junta bandas folclóricas. En ensiñándusi Hevia a la gaita, su gelmana María José emprencipió a recebil los endirguis al tambol pol mé de Sabino Cifuentes. El duu, José Ángel a la gaita i Ma. José al tambol, plontinu se hizu sonau pol Astúrias.

### Correura profissional
De alunu a maestru, Hevia hundó una banda gaitas al poquinu d’emprencipial a dal crassis en 1985. Aprovechandu el empiqui general que dessistia pola música populal ena región, Hevia hundó escuelas en Villaviciosa, Candás, Ribeseya i Mieres, sin ejal de tocal junta la gelmana i participal en grupus folclóricus. Hue diretol la **Banda Gaites Villaviciosa** dende 1986 hata el 2001. Llegó a grabal un discu junta Ma. José i otras colaboracionis, *Hevia*, en 1991. Los estuyus Filologia Ispánica queaban entrivolaus entri las sus atuacionis i endirgus.

No mu tardinu s’enlió, junta al su alunu Alberto Arias, pogramaol enholmáticu i Miguel Dopico, ténicu eletrónicu, a desarrollal un proyeutu gaita MIDI qu’arrecogiera los sonis de destintus estrumentus vientu.

En 1997 prencípia la grabación del segundu discu *Tierra de nadie* con el que consiguió un éssitu mundial, vendiendu mas de dos millonis cópias i encabeçandu las listas ventas. El primel cenzillu hue *Busindre reel*, del que plontu le hizun una remescla pal arrádiu. El segundu gran éssitu hue *El garrotín*, cuya velsión remesclá sirvió de banda sonora pa la Vuelta ciclista a España nel 1999.

En 2000 has el tercel discu, *Al otro lado*, sutitulau en asturianu *Al otru llau*, con sonis muchu mas fusionaus qu’el anteriol. El primel cenzillu hue *Tanzila*, de enfruyéncias árabis. El tema *Baños de Budapest*, el segundu cenzillu, tuvu mu güena acogia, del que se hizun ansimesmu remesclas.

En 2003 espubrica *Etnico, ma non troppo* andi los sonis se van mesturandu cona eletrónica, aventurandu la línia eletrónica i chill-out el su quintu discu *Obsessión*. Desti s’estrai la canción *Luz de domingo* pa la pinicla omónima de José Luis Garci.

## Discografía
* *Hevia*, 1991.
* *Tierra de nadie*, 1998.
* *Tierra de nadie (edición especial)*, 1999.
* *Al otro lado (Al otru llau)*, 2000.
* *Etnico, ma non troppo*, 2003.
* *Obsessión*, 2007.

## Atijus p'ahuera
* Página oficial.
* Web Arpha, sobri laboración estrumentus tradicionalis.
Hi

La **hi** [ˈhɪ] es el nombri la vigesimussegunda letra el alfabetu griegu.

La grafia mayúscula es **Χ** i la menúscula **χ**.

El nombri que tuvu esta letra en griegu antíguu hue *χῖ* [k<sup>h</sup>íː]. El nombri en griegu muelnu es *χι* [ˈçi]. No tuvu equivaléncia en latín, pos se trascrebia con el dígrafu *ch*.

La prenunciación desta letra á variau a lo largu los tiempus. A lo primeru esti sinu se gastó pa asseñalal el fonema oclusivu sordu aspirau /kh/ ena huerça los dialeutus. Endispués el son se hue fricativizandu en favol de la velal /x/. Dos son los alófonus que tien nel griegu dagañu, unu velal [x] gastau delantri [a], [o], [u] i otru palatal [ç] bichau delantri [e] i [i]: *άγχος* [ˈɑŋxos], *χέρι* [ˈçeɾi]. 

Pol mé las palras griegas el sul Itália que gastaban la hi pa trascrebil el grupu *ks*, i no [k<sup>h</sup>], el latín alquirió tala letra tamién con essi mesmu valol.

El sinu **X** hue mu freqüenti ena tradición manuscrita meyeval pa abrevial la seqüéncia *christ-*, en parabras comu *cristianu*. En ingrés s’acontina gastandu p’abrevial *Christmas*: *Xmas* “Naviá”. Junta la ro, tamién era un holma mu freqüenti d’abrevial *Χριστός* **ΧΡ** “Cristu”.

Nel IPA, la grafia menúscula la hi se gasta pa asseñalal el son uvulal fricativu sordu [χ].
 
Ena numeración griega, el sinu se gasta con el valol de 600 (**χ’**).

## Bibliografia
* Berenguer Amenós, J., *Gramática griega*, Barcelona, Bosch, 200237.
* Liddell, H. G., Scott, R., *A Greek-English lexicon*, Oxford, Oxford University press, 19969.
* VV. AA., *Νεοελληνική γραμματική*, Atenas, Οργανισμός Εκδοσέως διδακτικών βιβλίων, 2005.
Prassíteli

**Prassíteli** (Πραξιτέλης / Praxitélês), (siglu IV a.C), hue un escurtol griegu, reconociu ena su epoca i tamién posteriolmenti, los romanus eran almiraoris de la su obra. 
## Obras originalis
* *Hermes con Dionisiu*
* *Basi d'estatua con tres musas* (350-330 aC). Museu Nacional d'Atenas

## Bibliografia
*Praxitèle*. Alain Pasquier i Jean-Luc Martinez (ed.). Musée du Louvre Éditions, Paris, 2007.

## Atihus
*Hermes con Dionisiu
Gerundivu

El **gerundivu** [hɛɾʊn̪ˈdiβu] (del latín *gerundivum* [g<sup>j</sup>ɛrʊn̪ˈdiːwʊm]) es una holma nominal el verbu, gastau nangunas luengas.

## El gerundivu en latín
### Morfologia
El gerundivu latinu morfologicamenti es un aljetivu verbal (particípiu huturu passivu), con basi el tema presenti, vocal atijanti, sufiju *-nd-* i telminacionis *-us, -a, -um* própia los aljetivus tres telminacionis. Una holma comu *amandus* se compón duna raís *am-*, vocal atijanti -*a*-, sufiju -*nd*- i desinéncia -*us* el nominativu. Comu aljetivu que es, se declina en tolos casus, enos dos númirus i enos tres génirus, del siguienti mó:

### Sintassi
En huendu un aljetivu, tien que concordal en géniru, númiru i casu con el nombri que le rigi. Participa ena nombrá “costruición gerundial”, lo mesmu qu’el gerúndiu, con el qual no se tien que conhundil: el gerundivu es un aljetivu verbal que concuerda con el núcliu el sintama, mentris que el gerúndiu es un sustantivu verbal, núcliu sintama i que comu verbu puei lleval comprementus. V. gr.: *cupidus pilae emendae* “deseosu de que la pelota seya mercá” (costrución gerundial con gerundivu). A la escontra, esta mesma oración con gerúndiu sedria *cupidus pilam emendi* “deseosu de mercal la pelota”.

## Bibliografia
* Bassols de Climent, M., *Sintaxis latina*, Mairil, CSIC, 199210.
* Rubio Fernández, L., González Rolán, T., *Nueva gramática latina*, Mairil, Coloquio Editorial, 19903.
Volcas

Los **volcas** (latín *Volcae*) juerun una confederación de puebrus certas proceentis de la zona el Danubiu que más tardi juerun espulsáus de la zona y juerun pa la Galia.

Son almientáus pol primel veði nel añu 69 A.C pol Cicerón en *Pro Fonteio* unta los Allogroges.

Titu Liviu los almienta tamién en *Ab Urbe Condita* en relación con Anibal, que los atopó enas malgin del ríu Ródanu.

*Hannibal ceteris metu aut pretio pacatis iam in Volcarum peruenerat agrum, gentis ualidae. Colunt autem circa utramque ripam Rhodani*

Juliu Césal, citandu a Eratóstinis, assitia a los volcas tectósagis nel Bosqui Hercínicu y se suponi que vínin de la Galia Narbonensi.

Los volcas que vivían nel Bosqui Hercínicu estaban en contactu con puebrus germánicus. L'etnónimu los volcas se tolnó ena denominación de tolos puebrus certas enas luengas germánicas (*Walh*), denominación qu'aluspués s'apricó a los certas romaniðáus y a los puebrus que palraban luengas romancis.
 
## Historia
Angunus historiaoris afirman que los volcas y los tectósagis (que Césal almienta pol separáu) juerun originalmenti tribus desapartás. Sedrían unu los nuevus grupus étnicus jolmáus mentris acontecía la espansión melital cértica d'el sigru III A.C.
Gerúndiu

El **gerúndiu** [hɛˈɾʊn̪dju] (del latín *gerundium* [g<sup>j</sup>ɛˈrʊn̪dɪʊm]) es, en Lingüística, el nombri que recebin várius tipus holmas nominalis el verbu.

## El gerúndiu en latín
### Morfologia
El gerúndiu en latín es un sustantivu verbal neutru. Se holma con el tema presenti el verbu mas la vocal unión, el morfema *-nd-* i la telminación casual correspondienti. Assina la holma amando está costituia pol: 1) tema presenti *am-*; 2) vocal atijanti *-a-*; 3) sufiju -*nd*-; 4) desinéncia ablativu -*o*.
 
La declinación el gerúndiu latinu es velaquí la siguienti:

### Sintassi
El gerúndiu latinu es una holma nominal el verbu gastá enos chascus enos que el infinitivu no hunciona comu sujetu u ojetu. Nestus chascus se gasta el infinitivu, v. gr.: *errare humanum est* “marral es umanu”, *cupio salire* “alampu sartal”. Pa quandu no es ojetu ni sujetu, el latín desarrolló una holma nominal —*gerundium*— cona que supril al infinitivu enas demás ocassionis. Desti jeitu, el nombri verbal cuentaba con genitivu, dativu i ablativu. El acustivu en *-ndum* namás se gasta quandu es rigiu pola preposición *ad*, v. gr.: *ad legendum*.

La costruición própia el gerúndiu es la nombrá “costruición gerundial” de la que tamién participa el gerundivu. El gerundiu, en tantu nombri se declina en hunción del télminu que lo rija, pero en tantu verbu es escapás de lleval un comprementu. Ejemprus:

* Con acusativu rigiu pola preposición *ad*, télminu un aljetivu: *parati ad impugnandum* “apreparaus pal runchaeru”.
* Con gerúndiu en genitivu pendenti dun aljetivu: *cupidus pilam emendi* “deseosu de mercal la pelota”. 
* Comu dativu: *do operam legendo* “m’apricu al leyieru”.
* Comu ablativu: *legendo discimus* “con el leyieru deprendemus”.

## El gerúndiu en estremeñu
### Morfologia
### Sintassi

## El gerúndiu en ingrés
### Morfologia
### Sintassi

## Bibliografia
* Bassols de Climent, M., *Sintaxis latina*, Mairil, CSIC, 199210.
* Rubio Fernández, L., González Rolán, T., *Nueva gramática latina*, Mairil, Coloquio Editorial, 19903.
Barril

El **barril** [baˈrɪl] (de *barru*, mas el sufiju *-il*) es un tipu cacharru gastau comu recipienti líquius hechu de barru al tornu.
 
## Partis el barril
Las partis el barril se deviin en dos: el *barril* propiamenti dichu i las *gubiernas*. El cuelpu el barril es abombau i tien destintas holmas pendientis de la cabusia i usiu que tenga. Puei cuental con galanuras destraçás con el cuillu u sel rasu. 

Las gubiernas el barril son tres: la *boca*, el *[[pitu (alfareria)|pitu]]* i las *asas*. Éstas s’añiin endispués la hechura el barril. Pola boca se jecha el líquiu i nel lau fronteru se halla el pitu que es pondi sal.

## Tipus barrilis
Dessistin muchus tipus barrilis. El prencipal tipu barril se llama *barril*, *piporru* u *botiju*. Cámbian sigún los lugaris, la cabusia i el gastu. Los prencipalis la cacharreria estremeña son velaquí estus:

* *Barril*. La su cabusia va dende el meyu litru hata los tres, sigún el grandol. Tipus especialis barrilis son: el *espigau*, de mas de tres litrus (entri tres i quatru); el *alfoljeru*, entri sieti i ochu litrus; el de *cincu en dos* de ¾ litru; *gañaneru*, de dies a dozi litrus.

* *[[Barrila]]*. Apaiciu al barril nolmal, pero mas espiparrau.

* *Barril caçaol*. Es mu espiparrau, d’apeninas un litru, llamau assina pol sel el que s’estilaba gastal entri caçaoris colgau al ombru.

* *[[Colegial (alfareria)|Colegial]]*. De un litru.

* *[[Embelecu]]*. De quatru a cincu litrus.

* *[[Maricona (alfareria)|Maricona]]*. De  ½ litru.

* *[[Micu (alfareria)|Micu]]*. De ½ litru.

* *[[Pichi]]*. Tamién llamau espichi.

* *[[Pistolu]]*. ¼ litru.

* *[[Peseteru]]*. De seis litrus.

## Enfriamientu líquiu
El líquiu que se jecha nun barril s’enfria anque esté al sol. El mistériu es el enfriamientu pol vaporación. En huendu el barru material porosu, has que en ambienti secu aconteça que el cacharru sui, de mois que se el líquiu se vapora. L’áugua vaporá desipa la enelgia térmica d'adrentu el barril, hiziendu que s’enfrii (2,219 kilojúlius pol ca gramu áugua vaporá). Parti l’áugua d'adrentu puei trascolal el barru, saliendu polos porus, anque es mucha la que dehuyi polos buracus la boca u el pitu.

## Atijus
* ''Alfareria tradicional altoextremeña'', pol Miguel Alba Calzado.
* El mecanismu el barril.
Maricona (alfareria)

La **maricona** [maɾiˈkona] es un tipu barril.

La maricona es, en esséncia, un barril, pero destintu désti en que está haltu asa. Nel sítiu el asa ai un bisnagu de tamañu variabri que sirvi de remati i decoración. Amás, a la escontra del barril tradicional, la maricona tien albondas galanuras nel cuelpu, comu fenefas, hiendas u picainas i tamién nel pitu i la boca.
Peseteru

El **barril peseteru** [pezeˈteɾu] es un tipu cacharru, del géniru los barrilis.

El barril peseteru es unu de los de mayol cabusia (hata seis litrus), frente al barril tradicional que puei contenel hata quatru. En castú tien el nombri de **barril pessetero** [peseˈteɾo].
Niervu ceáticu

El **niervu ceáticu** [ˈnjeɾβu θeˈatiku] (del latín *scīās* [ˈskiːaːs]) es el niervu de mayol anchón i longol el cuelpu. Arranca nel quairil, va polos muslus i se ramifica hata llegal a los piezis. Controla las coyonturas el quairil, la ruilla i el tuillu.

## Nombri científicu
El nombri esti niervu nel latín científicu es *neruus ischiadicus* “niervu el quairil”.

## Aceática
L’aceática u ceática es la malotia mas común qu’esprimenta esti niervu. Se trata duna nuriti, cuyus síntomas son el un dolorosu harreu a las escachas i que tiendi a destendelsi pola parti dalantri la pielna i, en casus daus, llegal hata el pie. Se puei produzil un embilmaeru ena coluna i limitación la movición ena pielna afetá.

L’aceática s’origina quasi siempri pol una entritallaura ena raís el niervu ena medra espinal, ena zona lombal. Generalmenti esta entritallaura se produzi pol una quebrá que deschamba la vértebra.
Diario Hoy

El **Diario Hoy** es un pedióricu estremeñu diáriu d'enhormación general, de pagu i de destribución mañanera, propieá del grupu Vocento.

Tien la su sei ena capital de Badajós, enque essistin deferentis eicionis n'otras capitalis estremeñas: Badajós, Méria, Don Benitu, Villanueva la Serena i Almendraleju ena provincia de Badajós, i Caçris, Praséncia, Navalmoral, Trugillu i Cória ena província Caçris. Dende 1933 lleva eitándosi cuasi ininterrumpiamenti con albonda enhormación sobri Estremaura i algotras cosas p'aí.

## Huentis

## Atijus
* Eición degital del pedióricu
Micu (alfareria)

El **micu** [ˈmiku] (de *bicu* i esti del celtu-latín **pek-*) es un tipu barril.

El micu es una espécii barril que tien de cabusia meyu litru. Es própiu la zona Tierra Barrus, andi se le mienta **mico**.
Trecel Devisión Grupu XIV 2008-09

Ena **tempurá 2008-09 el Grupu XIV de la [[Trecel Devisión Española|Trecel Devisión]]** el campión hue el Cerro Reyes. Se crassificarun pala fasi d'arcensu el Cerro Reyes, el C.P. Cacereño i el Villanovense i el C.D. Don Benito.
Deciendin pa la Regional el Díter Zafra, el U.P. Plasencia i el Valdivia.

## Crassificación final




## Huentis

### Notas

## Atijus
*Hoy.es: Crassificación final i resurtaus de las jornás del Grupu XIV de la Trecel Devisión ena tempurá 2008-2009
Lua

Con **lua** [ˈlua] (del latín *leuatam* [leːˈwaːtam] "levantá") se mienta al cualquiel crassi hongu microscópicu unicelulal escapás de hazel la fomentación los idratus carbonu, produjiendu destintas sustancias. En estremeñu recebi tamién los nombris de *liua*, *lúdia*, *leua* i *hurmientu*.

Una las luas mas conocias es la espécii *Saccharomyces cerevisiae*, llamá assín pol tenel la facurtá de crecel en holma anaeróbia, prevocandu la fomentación alcólica. Pol esti mistériu se gasta en muchus los prohesus fomentación endustrial, espurecha a la lua química, pol ejempru, nel produzieru la cervécia, vinu, alguamiel, pan, antibióticus i mas paí.

Las liuas se reproduzin asessualmenti pol mé gemación i sessualmenti pol mé ascosporas u basidiosporas. Duranti la reprodución asessual, una yema sulgi de la lua mairi quandu se dan las cercustáncias propícias, alatrás lo qualu, la yema se desepara la mairi en arcançandu el tamañu adultu. Si está halta nutrientis, la lua escapás de reproduzilsi sessualmenti horma ascosporas.
Biella Nuei

**Biella Nuei** es un grupu folclóricu d’Aragón, eicau a la promoción de la música tradicional la su tierra. Los sus temas están escrebius tantu n'aragonés comu en castellanu.

## Estória
Los Biella Nuei tuvun nacéncia ena décaa los 80, entri un grupu genti nueva enteressá ena música populal tradicional aragonesa. Ellus mesmus costruian los sus estrumentus, própius de la curtura musical d’Aragón, comu las dulzainas, los chicotenes o las gaitas de boto.

Frutu el su envestigaeru hue la espubricación en 1992 de *Monegros, música tradicional de Aragón*, que hue primel prémiu del Menistériu Cultura.

El su primel discu d’estuyu hue *Las Aves y las Flores*, espubricau en 1992, que tuvu gran acogia entri el púbricu i la crítica.. Alogu vinu *Solombra* (1998), ondi entrodujerun la gaita de boto aragonesa. El su úrtimu trebaju, *Sol d’Ibierno*, es el de mayol éssitu i unu los prencipalis discus la música aragonesa.

Las sus cancionis "*Tarantainas de la casa sin pared*" i "*Pasapeanas*" huerun selecionás pa los recopilatórius *European Playground* i *España* respetivamenti, dambus dos del sellu discográficu Putumayo.

## Discografia

### Discus d'estuyu
**Las Aves y las Flores* (1994)
**Solombra* (1998)
**Sol d'ibierno* (2006)

### Colabutacionis
**Xacobeo 93* (1993)
**Á Ixena* (Ligallo de Fablans, 1995)
**Naciones Celtas II* (1998)
**Folc* (Feria de Manresa, 2000)
**El latido de la memoria* (Amnistía Internacional, 2000)

### Archivu de tradición oral
**Monegros, música tradicional de Aragón* (1990)
**Camilo, dulzainero de Las Parras de Castellote* (1992)
**Dulzaineros de Alcañiz* (1994)
**Archivo de Tradición Oral I, Las Cinco Villas* (1994)
**Archivo Sonoro de la Jota Aragonesa* (1998)
**Archivo de Tradición Oral II, El Moncayo* (2000)
**Monegros* (2000)
**Alan Lomax en Aragón* (2000)
**La memoria de los hombres-libro. Guía de la Cultura Popular del Río Martín* (2002)

## Huentis

## Atijus
*Página oficial
Pairi Anhi

**Ángel Roncero** (conocíu ena redi comu **Pairi Anhi** o **Pateraggelos**, o *The Father*), es un filólagu dombenitensi. Se trata del primel çahoril la Güiquipeya, amás de sel el hundaol dela mesma i, pol tantu, unu los usuarius mas emportantis de la Güiquipedia n'estremeñu. Los sus artícalus se centrarun ena primel etapa (ena ''Encubaora''), ditandu 676 vezis nel domiñu definitivu (ext.wikipedia.org). Ogañu está inativu.

## Biografía
Ángel Roncero, qu'assina se llama ena via real, s'enteressó pola muestra palra cuantis que leyó la tradución al estremeñu d*'[[El Prencipinu]]* de Antòniu Garríu Correas. Alogu, comprebó que la su afición era compartia con mas genti cuandu descubrió la bitácora *[[Cúyu pan eharras?]]* de Ismael Carmona. 

### Correúra prehessional
Deciyó crial una velsión  la Wikipedia, encetandu la Güiquipeya en*a Encubaora* la Hundación Wikimedia. Finalmenti la Wikipedia estremeña hue aprebá el 6 de Marçu de 2008, hechu polémicu albondu (el filólogu José Antonio González Salgado llamó a tolos promotoris "*terroristas de la lengua*").

Amás de la atividá comu güiquígrafu,  desempeñó las huncionis de almenistraol duna bitácora llamá "*Si eris estremeñu, palra estremeñu: Enteracionis i pensaerus del puebru estremeñu*", escrebia ena *[[Ortografía del extremeño]]*, ondi endilgó angunas traducionis de testus famosus al estremeñu i angunas críticas literárias.

## Referencias

## Atijus p'ahuera
*Blog pressonal
*Página d'usuáriu
*El Criticonomicón
El Periódico Extremadura

**El Periódico Extremadura** [el peˈɾjoðiko ekstɾemaˈðuɾa] es un pedióricu diáriu d'enholmación general, de pagu i destribución mañanera, editau pol Grupo Zeta

La sei central el diáriu s'alcuentra assitiá ena ciá de Caçris i lleva editándusi dendi 1923, huendu los sus continius prencipalis los referius a la atualiá estremeña.

Unu los puntus mas destacaus la su estória es que unu los sus redatoris, Juan Millán, hue el que dió el parti el ascensu a la jefatura el Estau de Francisco Franco.

## Huentis

## Atijus
*Eición degital
Ipasu

**Ipasu** [iˈpazu] (en griegu *Ἵππασος*, [hípːasos] hue un filósofu pitagóricu el sigru V e. C.

## Via
Sigún el moti que tien, *ὁ Μετραποντῖνος* “el metapontinu”, esti pensaol era d’origin itálicu, de Metapontu, nel golfu Tarentu. Tuvu nacéncia pal 500 e. C.. Plontinu s’ubu de margullil nel pensaeru pitagóricu la epoca que acenagava la zona sul Itália, anque tuvu ideas deferentis i en muchus puntus no aconllegava con el misticismu i escurana los pitagóricus. Más, lo avientarun de la socieá pitagórica pol palral de las sus dotrinas en púbricu.

## Obras
Diógeni Laérciu recogi la afirmación Demétriu, quien dis ena su obra que Ipasu naita queó escritu. No estanti, se le conocin várius espetus el su pensaeru polas citas i referéncias dotrus autoris.

## Pensaeru
A la contra los pitagóricus, Ipasu creiva qu'el prencípiu natural —*ἀρχή*— era el huegu, no los númerus. Con tó campeó polas sus hallauras matemáticas i geométricas. Se crei que prevó la essisténcia los númerus inracionalis i costruyó el primel dodecaedru.
 
Nel pensaeru cosmológicu, Ipasu sostribava el cámbeu el universu —*ἡ τοῦ κόσμου μεταβολή*—, assín comu la su inlimitacion i contina movicion.

## Referéncias

## Bibliografia
* Long, H. S., *Diogenis Laertii vitae philosophorum*, Oxford, Clarendon Press, 1964, vol II.
* Diógenes Laercio, *Vida de filósofos ilustres*, trad. J. Ortiz y Sainz, Barcelona, Folio, 2002.
Tosi (pálpagu)

La **tosi palpebral** (del griegu *πτῶσις* [ptɔ́ːsis] “caia”) es la caia anolmal el pálpagu darriba. La tosi palpebral puei prevocal, de no tratalsi, afeicionis a la vista, comu ambliopia u astimatismu.
 
## Causas
La caia el pálpagu se produzi de que los músculus que s’encargan d’alevantal el pálpagu no son lo suficientimenti huertis pa hazelu. El chascu puei afetal a un oju u a dambus a dos.
 
La tosi se puei dal de nacimientu, anque tamién se puei original pol destintus motivus. Quandu mayol, pol mó la debilitú los músculus, puei general tosi.
 
Motivus ajenus puein sel el dañu el niervu oculomotol —que es el que controla el músculu elevaol—, la diabeti, un tumol celebral u una miastenia.

## Crassificaeru
En sigún la causa qu’origini la caia el pálpagu, se puei crassifical la tosi en:
* *Tosi nurogénica*. Afeta al niervu.
* *Tosi miogénica*. Motivá pol angún tipu miastenia u distrófia.
* *Tosi aponurótica*. 
* *Tosi mecánica*. Pol mó dangún edema u tumol.
* *Tosi nurotóssica*. Síntoma envenenamientu.
* *Seudotosi*.

## Trataeru
La tosi aponurótica i congénita requiel entriveción quirúlgica de que empatarata la visión. Otrus tipus tosis que no afetin gravimenti a la vista, puein tratalsi con unus lentis especialis.
Acrópoli

Una **acrópoli** [aˈkɾopoli] (del griegu *ἀκρόπολις*, [akrópolis]) es una costruición alevantá nel cimaju dun terrenu pol motivus defensivus. Son própias de Grécia, enque tamién dessistin acrópolis pa pol Itália u pa pola península Anatólia u ena curtura maya.

## Etimologia
La parabra *acrópoli* es un télminu griegu compuestu del aljetivu *ἄκρος* [ákros] que senifica “agú, artu, cimeru” i el sustantivu *πόλις* [pólis] “ciá”, de mó i manera que senifica *ciá cimera*, "ciá empingorochá".

## Las acrópolis la Grécia Antígua
L’acrópoli se costruia ena parti mas cimerina duna puebración, generalmenti nangún cotorru u nangún tesu romu u despingorochau. Estaban cingás pol murus defensivus, pos essi veleí era el primel propósitu destras costruicionis. 

Pol drentu s’entangaban los eifícius mas inlustris la ciá, comu templus a los diosis consagraus la ciá u palácius. Ena acrópoli Micena estaba la residéncia real, anque la huerça las acrópolis se destinarun al curtu religiosu, huendu un emportanti lugal la via social i política junta l’ágora. L’acrópoli mijol conselvá i almirá es la de Atena, a la quala se la mienta en mayúsculas: L’Acrópoli.

## Acrópolis famosas

* Acrópoli Atena.
* Acrópoli Corintu.
* Acrópoli Micena.
* Acrópoli Nafplios.
* Acrópoli Argu.
* Acrópoli Teba.
* Acrópoli Roda.
* Acrópoli Metana.
* Acrópoli Lindu.

## Atijus
Georgia Dagaki

**Georgia Dagaki** (en griegu *Γεωργία Νταγάκη*, [ɣ<sup>j</sup>eoɾˈɣ<sup>j</sup>ia daˈɣak<sup>j</sup>i]) es una cantora i tocaora la lira griega.

## Estória
Georgia tuvu nacencia enas Atenas, rescreciendu duna família cretensi. Con dozi añinus s’enlió a deprendel a la lira, cuyu endirgaol hue Μάνος Πυροβολάκη. S’ensiñó tamién a cantu i almonia nel Conselvatóriu Atenas anque se graduó nel Conselvatóriu Nacional. Dende los deziseis añus á viviu del mundu la música.

En 2000 espubricu el cenzillu *Tο πρώτο προσωπικό της*, con arregru i composición de Μανώλης Πυροβολάκη, tras lo que le siguierun várias colaboracionis musicalis i vocalis como nun trebaju Eric Burdon, andi toca la lira en quatru cancionis, u con Κώστας Μπραβάκης. Tamién participó ena banda sonora la pinicla *Σειρήνες στο Αιγαίο*, del 2005.

El su primel discu estuyu salió nel 2006, entitulau *Στην άκρη αυτού του κόσμου* andi los sonis tradicionalis i los arregrus pop se fusionan en melodias que destacan polos sonis la lira. El discu está compuestu pol ella, anque tamién pol Πυροβολάκη.

Nel veranu 2008, esta cantanti á atuau junta músicus i compositoris renombraus de Grécia comu Καλανζοπούλος u la cantora Πασπαλά, hueraparti de tocal enos conciertus Goran Bregović pol angunas ciais griegas.

## Biembrus
Enos sus conciertus i grabacionis, Georgia participa con otrus estrumentistas. Veloquilus:

* Άκης Κατσοπάκης: pianu, tecraus.
* Θάνος Μιχαηλίδης: tamboris.
* Τάκης Μπαρμέρης: quitarra elétrica i acústica.
* Βαγγέλης Τζάτζος: baju.
* Ορφέας Περίδης: quitarra, vozi.
* Γιώργος Πολυχρόνακος: bateria.
* Βασίλης Κετεντζόγλου: quitarras.

## Discografia
Discus:
* *Secret Love*, 2009
* *Στην άκρη αυτού του κόσμου*, 2006.

Cenzillus:
* *Tο πρώτο προσωπικό της*, 2000.

## Referéncias

## Atijus
* Página oficial.
* Página en Myspace.
* Music Heaven.
Güiquiespéciis

**Güiquiespéciis** (*Wikispecies* en ingrés) es un proyeutu la Hundación Wikimedia, cúya missión es la de sel un diretóriu libri al tentu las espéciis, abarcandu los animalis, prantas, hongus, batérias, arqueas, protistas i algotras hormas de via p'aí, i se dessarrollará en estrechu contautu con otrus proyeutos *wiki*, especialmenti Wikipedia.